Jérôme Bonaparte
Store norske leksikon,Historie,Verdens historie og samtidshistorie,Europa,Frankrikes historie
Jérôme Bonaparte var en fransk offiser og Napoleon Bonapartes yngste bror. Under napoleonstiden var han konge av Westfalen fra 1807 til 1813.
Jérôme Bonaparte var utdannet offiser i Frankrike. I 1803 var han i USA og giftet seg med en amerikansk statsborger og fikk en sønn. Etter freden i Tilsit i 1807 ble han utnevnt konge av Westfalen under navnet Hieronymous 1. Under napoleonskrigene kjempet han i Russland i 1812–1813 og ved Waterloo 18. juni 1815.Etter Napoleons abdikasjon i 1815 levde Jérôme Bonaparte i eksil i Østerrike og Italia, men kom tilbake i 1847. Han ble rehabilitert av nevøen Napoleon 3 og utnevnt til prins, marskalk av Frankrike og president for det franske senatet i 1852. Les mer i Store norske leksikon napoleonstiden Bonaparte